Сыт къытщыщ1ар
   
Си лъэпкъ дыщэ, дэнэ щы1э
Япэм теплъэ уи1эгъар, 
Дунейшхуэм лъэпкъыу тетым
Пщ1э зыхуащ1ыу щытыгъар.

Уэ уи хабзи, уэ уи фащи
Псоми щапхъэ яхуэхъуат,
Къэзэуатым псэр щыптыфу,
Си адыгэ, укъэхъуат.

Зы лъэхъэни къэхъугъакъым
Уэ уи щ1ыб къыщыбгъэза,
Кавказ къуршхэм я бын пажэ,
Сыт уэ нобэ къыпщыщ1ар?!

Хабзэ дахэу ди адэжьхэм
Къагъэнари к1уэдыжащ,
Зэщыгугъыу къащ1энахэр
Фадэ 1энэм къы1унащ.

Мэк1уэдыжыр си лъэпкъ т1эк1ур,
Хьэрэм куэдым дахьэхащ,
Адыгагъэ, иман, л1ыгъэ,
Ахэр псори ужьыхащ.

Ди хэку дахэр, жыф1эт бгыжьхэм,
Сыт апхуэдэу щ1ехуэхар,
Адэжь щ1эину ди щ1ыналъэм
Напэм япэ псэр щ1ихуар?

Мансур